Malabon

AngMalabono ang kinikilalangLungsod ng Malabonay isang lungsod saKalakhang Maynila.
Karamihan sa lupain ng bayang ito ay nagagamit sa paninirahan at pangkapamuhayan sapagka't ito ay nasa hilaga lamang ngMaynila. Nasa timog at silangang hangganan ng Malabon angCaloocan, sa kanluran angNavotasat sa hilaga angValenzuela. Ang karatig-bayan nito sa hilagang-kanluran ay angObando,Bulacan.
Sa senso ng 2020 nabilang ang populasyon ng Malabon na 380,522 samantalang ang bilang ng kabahayan ay 94,241. Isa ito sa mga lungsod na may pinakamakapal na populasyon sa Kamaynilaan dahil sa lawak nito na mahigit 15 kilometro kwadrado.
Ang Malabon ay itinatag ng mga paring Agustino noong 21 Mayo 1599 sa tawag na"Tambobong"("tambúbong"). Sakop ito ng Lalawigan ng Tondo mula taóng 1627 hanggang 1688.
Maraming naniniwalang galing ang katawagang "Malabon" sa salitang "malabóng" na ang kahulugan ay "maraming labóng" dahil sinasabing sagana ang lugar sa ganitong uri ng pananim.
Noong taóng 1851 itinatag sa Malabon ang kumpanyangLa Princesa Tabacalerasa pangangasiwa ngLaCompañia General de Tabacos de Filipinas("Pangkalahatang pamumuhunan ng tabako sa Pilipinas") na pag-aari ngKaharian ng Espanya.
Unang naisalimbagan ang pahayagangLa Independenciasa ampunangAsilo de Huérfanossa Malabon.Naganap ito mula Setyembre 1898 hanggang 15 Enero 1899 bago ilipat ang paglilimbag patungo sa San Fernando, Pampanga.
Noong 11 Hunyo 1901 itinakda ngPhilippine Commission Act No. 137na ang Malabon ay gawing isa sa mga bayang kasapi ng bagong-tatag naLalawigan ng Rizal.
Itinakda ngAct No. 942na ipag-anib ang Malabon at Navotas at pag-isahin ang kanilang mga pamahalaan.
Noong 16 Enero 1906 itinakda ngAct No. 1441na pagbukurin muli ang dalawang bayan.
Noong 7 Nobyembre 1975 itinakda ng Atas ng Pangulo Blg. 824 na ang Malabon ay sakop na ng Kalakhang Maynila at hindi na ng Lalawigan ng Rizal.
Noong 21 Abril 2001 ginawang lungsod ang Malabon, 407 taon ang nakalipas mula sa pagkakatatag.
Isa ang Malabon sa pinakamataong lungsod sa Pilipinas, at ang mababang lupain nito ang nagdudulot ng madalas na pagbaha, lalo na kapag tag-ulan at kapag umapaw ang mga ilog at tubig sa saplad. Ang apat na lungsod sa CAMANAVA ay madalas maapektuhan ng mga magkakaugnay na ilog dito, isa na rito ang Ilog Tullahan.
Ang mga ilog dito ay dating nalalayagan at pangingisda ang dating pangunahing ikinabubuhay ng mga mamamayan dito. Dating malawak, malalim, at may maayos na katangian ang tubig ng ilog na madalas na pinagkukuhan ng iba't ibang uri ng mga isda, na mahalagang bahagi pinagkukuhan ng pagkain ng mga tao dito. Ang mga puno, palay at mga gulay ay dating tumutubo sa paligid ng ilog. Subalit, ang mga lupaing agrikultural na ito ay napalitan ng bakuran ng mga industriya, at naging tahanan ng libu-libong mga maralita na gumawa ng mga barong-barong  ng walang pahintulot.
Sa mga nagdaang mga taon, lumala ang mga pagbaha, na nagiging madalas at mataas. Pinakaapektado ay ang mga kabahayan sa mga pamayanan na nasa o malapit sa dalampasigan. Naging makipot at maliit ang mga ilog sa paglipas ng mga taon, at ang kakayahan nitong pigilan ang tubig ay nabawasan.
Ang Malabon ay kasalukuyang nahahati sa 21 baranggay.
Kabilang ang lungsod ng Malabon sa Diyosesis ng Kalookan. Halos 80% ng mga mamamayan nito ay mga Katoliko. Sa kasalukuyan, may walong parokya ng Katoliko Romano sa Malabon: San Bartolome, Sto. Rosario, Imaculada Concepcion,Exaltation of the Cross, San Antonio de Padua, Sacred Heart of Jesus, Immaculate Heart of Mary at ang Sts. Peter and John.
Ang iba pang relihiyon sa Malabon ay kinabibilangan ngIglesia Filipina Independiente(kabilang sa Diyosesis ng Rizal at Pampanga, Parokya ng La Purisima Concepion de Malabon), Batista,Iglesia ni Cristo,Members Church of God International,Jesus Is Lord Church, atSeventh-day Adventist.